**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Zákon, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov | |
| **Predkladateľ (a spolupredkladateľ)** | |
| Úrad jadrového dozoru Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | Začiatok:    27.8.2016 Ukončenie: 13.9.2016 |
| **Predpokladaný termín predloženia na MPK\*** | september 2016 |
| **Predpokladaný termín predloženia na Rokovanie vlády   SR\*** | marec 2017 |

|  |
| --- |
| **2.  Definícia problému** |
| Návrh zákona preberá do právneho poriadku Slovenskej republiky ustanovenia smernice Rady 2014/87/Euratom z 8. júla 2014, ktorou sa mení smernica 2009/71/Euratom, ktorou sa zriaďuje rámec Spoločenstva pre jadrovú bezpečnosť jadrových zariadení, a vybrané ustanovenia smernice Rady 2013/59/Euratom z 5. decembra 2013, ktorou sa stanovujú základné bezpečnostné normy ochrany pred nebezpečenstvami vznikajúcimi v dôsledku ionizujúceho žiarenia, a ktorou sa zrušujú smernice 89/618/Euratom, 90/641/Euratom, 96/29/Euratom, 97/43/Euratom a 2003/122/Euratom. Návrh zákona taktiež rieši vybrané problémy elektronizácie výkonu verejnej správy v zmysle požiadaviek zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov. |
| **3.  Ciele a výsledný stav** |
| Cieľom návrhu zákona je zabezpečiť úplnú transpozíciu smernice Rady 2014/87/Euratom z 8. júla 2014, ktorou sa mení smernica 2009/71/Euratom, ktorou sa zriaďuje rámec Spoločenstva pre jadrovú bezpečnosť jadrových zariadení, a transpozíciu vybraných ustanovení smernice Rady 2013/59/Euratom z 5. decembra 2013, ktorou sa stanovujú základné bezpečnostné normy ochrany pred nebezpečenstvami vznikajúcimi v dôsledku ionizujúceho žiarenia, a ktorou sa zrušujú smernice 89/618/Euratom, 90/641/Euratom, 96/29/Euratom, 97/43/Euratom a 2003/122/Euratom, spadajúcich do pôsobnosti Úradu jadrového dozoru Slovenskej republiky. V záujme zvýšenia transparentnosti návrh zákona precizuje ustanovenia, ktoré implementujú čl. 4 ods. 4 Dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia (Aarhuský dohovor) v reakcii na návrh nálezu Výboru pre súlad (Aarhus Convention Compliance Committee) vo veci ACCC 2013/89/Slovakia.  Navrhovaná právna úprava prispeje k dosahovaniu cieľa vysokej úrovne jadrovej bezpečnosti jadrových zariadení a k jej neustálemu zvyšovaniu. Tento cieľ sa dosiahne posilnením regulačného rámca spadajúceho do pôsobnosti Úradu jadrového dozoru Slovenskej republiky ako vecne príslušného ostatného ústredného orgánu štátnej správy pre oblasť dozoru nad jadrovou bezpečnosťou jadrových zariadení, precizovaním povinností držiteľa povolenia podľa zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov, vrátane stanovenia cieľa jadrovej bezpečnosti jadrových zariadení a zavedením povinnosti špecifického tematického hodnotenia jadrovej bezpečnosti jadrových zariadení držiteľmi povolenia podľa zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov. Zavádzanie nových a precizovanie existujúcich požiadaviek a povinností v predkladanom návrhu bezprostredne vyplýva z ustanovení transponovaných smerníc.  V oblasti elektronizácie výkonu verejnej správy predkladateľ návrhom zákona umožňuje podávanie vybraných žiadostí v elektronickej podobe. Predkladaný materiál tým implementuje požiadavky stanovené zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov. |
| **4.  Dotknuté subjekty** |
| Zmeny obsiahnuté v návrhu zákona sa dotknú Úradu jadrového dozoru Slovenskej republiky pri výkone pôsobnosti v oblasti dozoru nad jadrovou bezpečnosťou jadrových zariadení, vybraných ministerstiev a ostatných ústredných orgánov štátnej správy spolupracujúcich s Úradom jadrového dozoru Slovenskej republiky pri výkone pôsobnosti v oblasti dozoru nad jadrovou bezpečnosťou jadrových zariadení a vybraných držiteľov povolenia podľa zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov. |
| **5.  Alternatívne riešenia** |
| V súvislosti s prípravou návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov, bola zvažovaná aj alternatíva, ktorá počítala s predložením nového komplexného zákona o mierovom využívaní jadrovej energie (ďalej len "nový atómový zákon"). Legislatívne práce na novom atómovom zákone sa dostali do pokročilého štádia, avšak v procese konzultácií s dotknutými podnikateľskými subjektmi a ich zastupiteľskými organizáciami podľa Jednotnej metodiky na posudzovanie vybraných vplyvov došlo k vzneseniu veľkého množstva pripomienok, zapracovanie ktorých by ohrozilo včasné prebratie povinností vyplývajúcich z dotknutých smerníc do právneho poriadku Slovenskej republiky. Vzhľadom na časovú tieseň Úrad jadrového dozoru Slovenskej republiky pristúpil k časovo i vecne jednoduchšej legislatívnej voľbe spočívajúcej vo výlučnom prebratí ustanovení relevantných smerníc do právneho poriadku Slovenskej republiky. Pri zotrvaní na nulovom variante by bola Slovenská republika vystavená riziku začatia konania o porušení povinnosti členského štátu podľa čl. 258 Zmluvy o fungovaní Európskej únie. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                            Áno              Nie Vyhláška Úradu jadrového dozoru Slovenskej republiky č. 55/2006 Z. z. o podrobnostiach v havarijnom plánovaní pre prípad nehody alebo havárie v znení neskorších predpisov |
| **7.  Transpozícia práva EÚ** |
| Predkladateľ v návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov, nerozširuje pôsobnosť smernice na subjekty nad rámec minimálnych požiadaviek transponovaných smerníc, nenavyšuje požiadavky definované v smerniciach, a ani nepristupuje ku skoršej implementácii právnych povinností. |
| **8.  Preskúmanie účelnosti\*\*** |
| - |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |      Žiadne |    Negatívne |
|      Áno |      Nie |    Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |      Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |

|  |
| --- |
| **10.  Poznámky** |
| - |
| **11.  Kontakt na spracovateľa** |
| Mgr. Monika Kulanová, odbor legislatívno-právny, Úrad jadrového dozoru Slovenskej republiky, monika.kulanova@ujd.gov.sk, tel.: +421 2 58 22 11 23 Mgr. Peter Pavlovič, odbor legislatívno-právny, Úrad jadrového dozoru Slovenskej republiky, peter.pavlovic@ujd.gov.sk, tel.: +421 2 58 22 11 56 |
| **12.  Zdroje** |
| - |
| **13.  Stanovisko Komisie pre posudzovanie vybraných vplyvov z PPK** |
| **STANOVISKO KOMISIE (PREDBEŽNÉ PRIPOMIENKOVÉ KONANIE) K NÁVRHU ZÁKONA, KTORÝM SA MENÍ A DOPĹŇA ZÁKON Č. 541/2004 Z. Z. O MIEROVOM VYUŽÍVANÍ JADROVEJ ENERGIE (ATÓMOVÝ ZÁKON) A O ZMENE A DOPLNENÍ NIEKTORÝCH ZÁKONOV V ZNENÍ NESKORŠÍCH PREDPISOV**  **I. Úvod:**  Úrad jadrového dozoru Slovenskej republiky dňa 27. augusta 2016 predložil Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál: „Zákon, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov“. Materiál predpokladá negatívne vplyvy na podnikateľské prostredie a pozitívne vplyvy na informatizáciu.  **II. Pripomienky a návrhy zmien:**  Komisia uplatňuje k materiálu nasledujúce pripomienky a odporúčania:  ***K doložke vybraných vplyvov***  V doložke vybraných vplyvov je uvedené, že predložený materiál nemá žiadny vplyv na rozpočet verejnej správy a súčasne, že rozpočtové vplyvy nie sú zabezpečené. Uvedené žiada Komisia zosúladiť.  *Pripomienka akceptovaná.*  Nakoľko z návrhu zákona vyplýva najmä posilnenie postavenia Úradu jadrového dozoru SR (zvyšovanie informačnej povinnosti, zabezpečenie trvaného procesu vzdelávania zamestnancov, evidencia a kontrola vymáhania príspevkov na výkon štátneho dozoru), je Komisia toho názoru, že predložený materiál bude mať negatívny vplyv na rozpočet verejnej správy. V nadväznosti na uvedené žiada Komisia prepracovať doložku vybraných vplyvov a uviesť negatívny vplyv na rozpočet verejnej správy. Zároveň je potrebné vypracovať podrobnú analýzu vplyvov na rozpočet verejnej správy, uviesť zdrojové krytie a doplniť návrh na úhradu zvýšených výdavkov. S predloženým materiálom bude možné súhlasiť len za podmienky, že z návrhu zákona nebude vyplývať rozpočtovo nezabezpečený vplyv.  *Pripomienka akceptovaná.*  **III. Záver:**  Stála pracovná komisia na posudzovanie vybraných vplyvov vyjadruje nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.  **IV. Poznámka:**  Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do Doložky vybraných vplyvov spolu s vyhodnotením pripomienok. Nesúhlasné stanovisko komisie neznamená zastavenie ďalšieho schvaľovacieho procesu. Stanovisko komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie „Komisie“, ktorá môže následne zmeniť svoje stanovisko. |